**JAVNI POZIV ZA ISKAZ INTERESA O MOGUĆNOSTI SUDJELOVANJA U PROJEKTU**

Objavljuje se Javni poziv radi informiranja zainteresiranih sudionika o mogućnosti uključivanja u aktivnosti projektnog prijedloga Društva osoba s invaliditetom Varaždin koji se priprema i prijavljuje u okviru Poziva na dostavu projektnih prijedloga: **Inovativne socijalne usluge – odmor od skrbi** (pilot projekt) objavljenog od strane Ministarstva rada, mirovinskoga sustava, obitelji i socijalne politike.

Cilj projekta je pružanje **inovativne socijalne usluge odmor od skrbi** osobama koje imaju priznato pravo na status roditelja njegovatelja, a ujedno članovima kućanstva koji su ovisni o podršci omogućiti uključivanje u zajednicu i spriječiti njihovu institucionalizaciju.

Aktivnost skrbi o ovisnom članu moguće je organizirati u prostoru prijavitelja/partnera ili u kućanstvu sudionika projekta. Učestalost i dinamika pružanja usluge pojedinom korisniku bit će naknadno definirana i prilagođena potrebama članova kućanstva.

Uvjeti koji moraju biti zadovoljeni kako bi se korisnik mogao uključiti u projekt:

|  |  |
| --- | --- |
| Sudionici | Dokazna dokumentacija |
| Osoba koja ima priznato pravo na status roditelja njegovatelja djeteta s teškoćama ili osobe s invaliditetom, a koji istovremeno ne koriste uslugu osobne asistencije i koji ne koriste usluge poludnevnog boravka temeljem Zakona o socijalnoj skrbi | 1. Preslika osobne iskaznice |
| 1. Rješenje Hrvatskog zavoda za socijalni rad kojim je priznato pravo na status roditelja njegovatelja |
| 1. Potvrda Hrvatskog zavoda za socijalni rad da dijete s teškoćama / osoba s invaliditetom nije korisnik usluge poludnevnog boravka niti korisnik usluge osobne asistencije |

**Zaštita osobnih podataka**

Prijavom na predmetni Javni poziv i uključivanjem u projekt potencijalni sudionici obavještavaju se kako će se njihovi osobni podaci prikupljati i obrađivati u svrhu:

* Pripreme projektnog prijedloga i prijave na Javni poziv na dostavu projektnih prijedloga poziva pod nazivom „Inovativne socijalne usluge – odmor od skrbi (pilot projekt)“ Ministarstva rada, mirovinskog sustava, obitelji i socijalne politike
* Provedbe projekta i izvršavanje ugovornih obveza ukoliko projektni prijedlog bude odabran za sufinanciranje iz Operativnog programa Učinkoviti ljudski potencijali 2021. – 2027.
* Utvrđivanja pripadnosti ciljnoj skupini projekta i kontrolama projekta koje će biti izvršavane od strane nadležnih tijela za kontrolu i upravljanje (HZZ, MROSP, Hrvatski zavod za socijalni rad).

**Svi zainteresirani korisnici koji zadovoljavaju navedene uvjete mogu se javiti na e-mail adresu** [**ddvz@ddvz.hr**](mailto:ddvz@ddvz.hr)**, na broj telefona 042/214-393 ili osobnim dolaskom na adresu Kralja Petra Krešiumira IV broj 6, Varaždin s ispunjenim Obrascom za sudjelovanje u projektu najkasnije do 23. rujna 2024. godine do 12:00 sati.**

DOSI Varaždin će u svojstvu prijavitelja projekta s prikupljenim osobnim podacima postupati sukladno članku 6. Uredbe (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobih podataka i o slobodnom kretanju takvih podataka.

DOSI Varaždin se obvezuje pri odabiru sudionika postupati transparentno, poštovati načela jednakog postupanje i zabrane diskriminacije.